เมื่อวันศุกร์ที่แล้วลูกสาวไข้ขึ้น 40 องศา พาไปคลีนิกให้ยามาทานก่อนบอกว่าอาจเป็นเพราะฟันขึ้นเพราะน้องเวลาฟันขึ้นชอบเป็นไข้ พอกินยาไปน้องก็หายไข้ พอมาวันจันทร์ไข้น้องกลับมาอีกรอบรอบนี้ไข้แค่38องศา ไปคลีนิดเดิมตรวจไข้หวัดใหญ่กับ rsv ก้อไม่พบ ทานยาเดิมที่ให้มา ไข้ก้อพอลงแล้วก้อหายไป พอมาวันนี้ตกเย็นมีไข้ตัวร้อนอีกแล้ว คุณที่คลีนิกบอกว่าถ้าไม่หายให้เจาะเลือดดูว่าเป็นไข้เลือดออกหรือป่าว อาการนี้น้องมีสิทธ์ที่จะเป็นไหมค่ะ
สวัสดีค่ะ อาการไข้ในเด็ก อาจเกิดจาก-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดหากมีอาการดังกล่าวไป ควรไปพบแพทย์เพื่อตรวจร่างกายและตรวจเลือดตามระบบนั้นๆเพิ่มเติมค่ะ ถ้าไม่มีอาการในระบบใดเจาะจงก็อาจจะเป็นไข้เลือดออกหรือการติดเชื้อไวรัสในร่างกาย รักษาตามอาการ จนกว่าไข้จะลง ซึ่งการวินิจฉัยไข้เลือดออก ต้องเจาะเลือดเพื่อดูเกล็ดเลือดหรือตรวจหาเชื้อไข้หวัดใหญ่ร่วมด้วยค่ะการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อนให้เพียงพอ